Συντεταγμένες: 48°51′55″N 2°17′38″E﻿ / ﻿48.86528°N 2.29389°E﻿ / 48.86528; 2.29389

Το **Εθνικό** **Μουσείο Ασιατικών Τεχνών - Γκιμέ** (Γαλλικά: Musée national des arts asiatiques - Guimet) είναι ένα μουσείο τέχνης που βρίσκεται στην πλατεία της Ιένας στο 16ο διαμέρισμα του Παρισιού, στη Γαλλία.

Είναι ένα από τα γαλλικά Εθνικά μουσεία και διαθέτει μια από τις μεγαλύτερες συλλογές ασιατικής τέχνης στην Ευρώπη.

Ιστορικό
--------

Αίθουσα του μουσείου Γκιμέ
Το μουσείο ιδρύθηκε από τον βιομήχανο από τη Λυών Εμίλ Γκιμέ (1836-1918) και άνοιξε αρχικά στη Λυών το 1879. Οι συλλογές είχαν εκτεθεί για πρώτη φορά στη Διεθνή Έκθεση του Παρισιού τον προηγούμενο χρόνο 1878 και είχαν μεγάλη επιτυχία, έτσι ο Γκιμέ αποφάσισε να ιδρύσει το μουσείο ασιατικής τέχνης. Το μουσείο μεταφέρθηκε δέκα χρόνια αργότερα στο Παρίσι, στο μέγαρο που ανήγειρε επί τούτου ο Γκιμέ στην πλατεία της Ιένας το 1889.  Φανατικός των εξωτικών ταξιδιών, ο Γκιμέ ανέλαβε το 1876 επίσημη αποστολή να μελετήσει τις θρησκείες της Άπω Ανατολής και το μουσείο περιέχει πολλούς από τους καρπούς αυτής της αποστολής, συμπεριλαμβανομένης μιας ωραίας συλλογής κινεζικής και ιαπωνικής πορσελάνης και πολλά αντικείμενα που δεν σχετίζονται μόνο με τις θρησκείες της Ανατολής αλλά και τις θρησκείες της αρχαίας Αιγύπτου, της Ελλάδας και της Ρώμης. Μία από τις πτέρυγες του μουσείου, το *Βουδιστικό Πάνθεον* , εμφανίζει θρησκευτικά έργα τέχνης.

Μερικά από τα αντικείμενα του μουσείου συλλέχθηκαν από τη Νοτιοανατολική Ασία από τις γαλλικές αρχές κατά την αποικιακή περίοδο.

Από τον Δεκέμβριο του 2006 έως τον Απρίλιο του 2007, το μουσείο φιλοξένησε συλλογές του Εθνικού Μουσείου του Αφγανιστάν, με αρχαιολογικά κομμάτια από την Άι-Χανούμ, πόλη του Ελληνικού βασιλείου της Βακτριανής και τον Ινδο-Σκυθικό θησαυρό του Τίλια Τεπέ

Με βάση την αρχική συλλογή του Γκιμέ το Εθνικό Μουσείο Ασιατικών Τεχνών αύξησε σταδιακά τα εκθέματά του. Τα χιλιάδες πλέον αντικείμενα δεν ήταν δυνατόν να αναδειχθούν μέσα στους χώρους που είχαν προβλεφθεί για τη συλλογή του Γκιμέ. Ετσι κρίθηκαν απαραίτητα η ανακατανομή των χώρων, η προσθήκη ακόμη 2.500 τετραγωνικών μέτρων (η επιφάνεια του μουσείου είναι πλέον 4.005 τ.μ.) και ο σημαντικά καλύτερος φυσικός φωτισμός, επεμβάσεις οι οποίες έδωσαν πνοή στις ασιατικές θεότητες.

Συλλογές
--------

Αγαλματίδια του Βούδα
Το Μουσείο Γκιμέ περιλαμβάνει πάνω από 45.000 αντικείμενα, που απεικονίζουν διάφορους ασιατικούς πολιτισμούς και πολιτισμούς, από την Ινδία έως την Ιαπωνία.

Οι εκθέσεις του μουσείου χωρίζονται σε διάφορα τμήματα ανάλογα με την περιοχή που προέρχεται κάθε αντικείμενο. Υπάρχουν τμήματα για τα έργα τέχνης από: Αφγανιστάν, Πακιστάν, Ιμαλάια, Νοτιοανατολική Ασία (Ταϊλάνδη, Ινδονησία και Βιετνάμ), Κεντρική Ασία, Κίνα, Κορέα, Ινδία και Ιαπωνία.

Οι συλλογές του μουσείου Γκιμέ περιλαμβάνουν μεταξύ άλλων όπλα, γραφικές τέχνες, κεραμικά και χάλκινα αντικείμενα, εσωτερικό διάκοσμο, σχέδια, έργα χαρακτικής, χειρόγραφα, έπιπλα, αντικείμενα καθημερινής ζωής, λατρευτικά αντικείμενα θρησκειών της Άπω Ανατολής, πίνακες ζωγραφικής, αγάλματα, ενδυμασίες, κοσμήματα, γλυπτά, στολές και πάπυρους.

Πέραν των μόνιμων συλλογών, στο μουσείο παρουσιάζονται περιοδικά εκθέσεις με θέμα την ασιατική τέχνη.

### Ελληνοβουδιστική τέχνη

* Βούδας, Γανδάρα, 1ος-2ος αιώνας μ.Χ.Βούδας, Γανδάρα, 1ος-2ος αιώνας μ.Χ.
* Ελληνιστικά διακοσμητικά, Χάντα, βόρειο Αφγανιστάν.Ελληνιστικά διακοσμητικά, Χάντα, βόρειο Αφγανιστάν.
* Βούδας, αρχαία περιοχή της Γανδάρα, βόρειο Αφγανιστάν, 1ος αιώνας.Βούδας, αρχαία περιοχή της Γανδάρα, βόρειο Αφγανιστάν, 1ος αιώνας.
* Πέτρινη παλέτα Νηρηίδας πάνω σε κήτος, Σίρκαπ, Πακιστάν, 2ος αι. μ.Χ..Πέτρινη παλέτα Νηρηίδας πάνω σε κήτος, Σίρκαπ, Πακιστάν, 2ος αι. μ.Χ..
* Οινοποσία και μουσική, Χάντα, βόρειο Αφγανιστάν, 1ος-2ος αιώνας μ.Χ.Οινοποσία και μουσική, Χάντα, βόρειο Αφγανιστάν, 1ος-2ος αιώνας μ.Χ.
* Κορινθιακή στήλη με παράσταση Βούδα, 2ος αιώνας, Surk Kotal, Αφγανιστάν.Κορινθιακή στήλη με παράσταση Βούδα, 2ος αιώνας, Surk Kotal, Αφγανιστάν.
* Ο Άτλας  σηκώνοντας βουδιστικό μνημείο, Χάντα, βόρειο Αφγανιστάν.Ο Άτλας  σηκώνοντας βουδιστικό μνημείο, Χάντα, βόρειο Αφγανιστάν.
* Άγαλμα Μποντισάτβα, 2ος αιώνας, Γανδάρα.Άγαλμα Μποντισάτβα, 2ος αιώνας, Γανδάρα.
* Σκηνή από τη ζωή του Βούδα, 2ος-3ος αιώνας, Γανδάρα.Σκηνή από τη ζωή του Βούδα, 2ος-3ος αιώνας, Γανδάρα.
* Πορτρέτα, Χάντα, βόρειο Αφγανιστάν, 3ος αιώνας.Πορτρέτα, Χάντα, βόρειο Αφγανιστάν, 3ος αιώνας.
* Αγαλματίδιο, Σίρκαπ, Πακιστάν.Αγαλματίδιο, Σίρκαπ, Πακιστάν.

### Κινεζική τέχνη

* Δυναστεία Χαν Άλογο (1ος-2ος αιώνας)Δυναστεία Χαν Άλογο (1ος-2ος αιώνας)
* Τριάδα με Βούδα, (534-550), ΚίναΤριάδα με Βούδα, (534-550), Κίνα
* Δυναστεία Τανγκ Ξένος έμποροςΔυναστεία Τανγκ Ξένος έμπορος
* Αναπαράσταση ΣογδιανήΑναπαράσταση Σογδιανή
* Άγαλμα, περ. 1000Άγαλμα, περ. 1000
* Λιοντάρι - Κεραμικό,  11ος-12ος αιώνας, Δυναστεία Σονγκ.Λιοντάρι - Κεραμικό, 11ος-12ος αιώνας, Δυναστεία Σονγκ.
* Βάζο πορσελάνης με σχέδιο ανδρών που παλεύουν με άλογο, Δυναστεία Μινγκ.Βάζο πορσελάνης με σχέδιο ανδρών που παλεύουν με άλογο, Δυναστεία Μινγκ.

Ινδική τέχνη
------------

* Αναπαράσταση επίθεσης Δαίμονα στον Βούδα, 2ος αιώνας, Αμαραβάτι, ΙνδίαΑναπαράσταση επίθεσης Δαίμονα στον Βούδα, 2ος αιώνας, Αμαραβάτι, Ινδία
* Μποντισάτβα, 2ος αιώνας, Ματούρα. Μποντισάτβα, 2ος αιώνας, Ματούρα.
* Βούδας, 2ος αιώναςΒούδας, 2ος αιώνας
* Βούδας,Αυτοκρατορία Γκούπτα, 5ος αιώνας, ΜατούραΒούδας,Αυτοκρατορία Γκούπτα, 5ος αιώνας, Ματούρα
* Κεφαλή Βούδα, Αυτοκρατορία Γκούπτα, 6ος αιώνας,Κεφαλή Βούδα, Αυτοκρατορία Γκούπτα, 6ος αιώνας,
* Ρισαμπανάθα, 10ος-11ος αιώναςΡισαμπανάθα, 10ος-11ος αιώνας
* Βούδας και Μποντισάτβα, 11ος αιώναςy, Αυτοκρατορία ΠάλαΒούδας και Μποντισάτβα, 11ος αιώναςy, Αυτοκρατορία Πάλα
* Βισνού από την Μαντία Πραντές, 11ος-12ος αιώναςΒισνού από την Μαντία Πραντές, 11ος-12ος αιώνας
* Σίβα από την Ταμίλ Ναντού, 11ος αιώναςΣίβα από την Ταμίλ Ναντού, 11ος αιώνας
* Ρισαμπανάθα, 11ος-12ος αιώνας, ΟρίσαΡισαμπανάθα, 11ος-12ος αιώνας, Ορίσα

Εξωτερικοί σύνδεσμοι
--------------------

Η ιστοσελίδα του μουσείου Γκιμέ (γαλλικά)

Παραπομπές
----------

1. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
2. ↑ . «guimet.fr/francais/a-propos-du-musee/histoire-du-musee-guimet/».
3. ↑  *National museum Arts asiatiques – Guimet*, Marie-Catherine Rey *et al.* Paris: Éditions de la Réunion des Musées nationaux, 2001, translation by John Adamson, ISBN 2711838978, Chronology, p. 6.
4. ↑ . «tovima.gr/2008/11/24/archive/ars-brevis-213/».
5. ↑ . «introducingparis.com/musee-guimet».
6. ↑ . «parisinfo.com/paris-museum-monument/71525/Musee-national-des-Arts-asiatiques-Guimet-MNAAG».
7. ↑ . «in.gr/2001/02/11/culture/i-asia-tis-stepas-apo-to-m-aleksandro-ews-ton-tzekins-xan-sto-moyseio-gkime/».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141475411
* LCCN: n50055364
* ISNI: 0000 0001 2171 3841
* SUDOC: 02654816X
* BNF: cb11877496s (data)
* ULAN: 500310010
* NKC: av2015895238
* CiNii: DA01274056

 |

 |